বিশেষজ্ঞদের মতে, দীর্ঘ পঁচিশ বছর ধরে তৈরি হওয়া স্থাপত্যটির গঠনশৈলী পরবর্তীকালে সারা দেশজুড়ে অনুসৃত হয়। অন্য দিকে, পাওয়াগড় পাহাড়ের ধাপে ধাপে গড়ে ওঠা রাজপুত রাজাদের দুর্গ, প্রাসাদ, শষ্যাগার, পার্বত্য নগরীর জলধারণ ব্যবস্থা, মন্দির প্রভৃতির স্থাপত্য-ভাস্কর্যগুলিও সমান গুরুত্বের দাবি রাখে। তাই, হিন্দু এবং মুসলিম সংস্কৃতির এমন যুগ্ম স্বীকৃতি (বিশ্ব ঐতিহ্যের তালিকাভুক্ত হওয়া) খুব অস্বাভাবিক নয়। বস্তুত, বৈচিত্র্যের এমন মিলন এবং সহাবস্থানই আমাদের ভারতীয় সংস্কৃতির ঐতিহ্য।